
Fényjelek

A Fényjelek című munka egy kültéri mobil plasztika, amelynek fontos eleme a tükörfelület és az azzal való kommunikáció, interakció. 
Az anyagválasztásnál figyelembe kellett vennem a környezeti hatásokat, ezért a tárgy anyagának a betont választottam.
 A rendszert két, egymáshoz hasonló elemből terveztem, melyek közül az egyik a szerkezeti stabilitásért, a másik a fény továbbításáért felelős. Ez utóbbit egy speciális, gömbcsukló elven működő szerkezettel oldottam meg. 
Célom egy olyan manuálisan irányítható eszköz létrehozása volt, ami az aktuális fényt a használva teremt egy kommunikációs helyzetet. 
Az installációnál, amenyiben természetes fénnyel világítjuk meg a tárgyat, figyelembe kell venni a terület benapozottságát, ami a tárgy konkrét helyét, irányát is meghatározza. 
A cél az volt, hogy egy kikapcsolódást segítő játékként működjön, ami kapcsolatot teremt a közösségen belül és kommunikációra ösztönöz, de felhívhatja a figyelmet egy-egy árnyékos mellőzött tér megvilágítására is.



